**IZDAVANJE DUPLIKATA ILI PRIJEPISA SVJEDODŽBE**

Ukoliko je razredna svjedodžba izgubljena, obrascem ZAHTJEVA u privitku može se zatražiti izdavanje duplikata ili prijepisa svjedodžbe u tajništvu Škole radnim danom u vremenu od **07.00 – 15.00 sati**.

Na temelju Zakona o upravnim pristojbama ("Narodne novine" broj 115/16.) i Uredbe o tarifi upravnih pristojbi, tarifni broj 52. točka 6. ("Narodne novine" broj 8/17.) od 1. veljače 2017. naplaćuje se upravna pristojba **(biljeg)**u iznosu od **70,00 kn.**

Oslobođenje plaćanja upravnih pristojbi sukladno članku 8. (opća oslobođenja) i članku 9. st. 2. toč. 23. (predmetna oslobođenja) Zakona o upravnim pristojbama ("Narodne novine" broj 115/16.).

Duplikat svjedodžbe izdaje se na obrascu koji je istovjetan izvorniku svjedodžbe, dok se prijepis svjedodžbe izdaje na praznom papiru ili na obrascu koji nije istovjetan izvorniku svjedodžbe.  Za svaki razred izdaje se poseban prijepis svjedodžbe. Duplikat i prijepis svjedodžbe izdaju se sukladno važećem pravilniku o sadržaju i obliku svjedodžbi, kojeg donosi ministar nadležan za poslove obrazovanja, a potpisuje ga ravnatelj škole.

Osobe koje nisu u mogućnosti osobno zatražiti ili doći po duplikat/prijepis svjedodžbe trebaju osobi koja će zatražiti i podići duplikat/prijepis dati **ovjerenu punomoć**.

**POTVRDE O REDOVITOM STATUSU UČENIKA** izdaju se svaki radni dan vremenu od 07.00 -15.00 sati u tajništvu škole.

Ostale informacije mogu se dobiti na broj telefona škole 048 837 020 ili osobno u tajništvu škole.